Dragi učenici,

za završetak tjedna analizirat ćemo jednu veselu pjesmicu.

Prije nego pročitate pjesmu, zapitajte se i odgovorite (u sebi): smijem li se ja dovoljno?

Upamti, svakoga se dana trebaš smijati i radovati. Uvijek pronađi razlog za smijeh jer smijeh je zaista lijek! :-)

Krenimo sada na posao!

Otvorite udžbenik na 106.str.

Pročitajte pjesmu **GDJE ĆEMO SMIJEH SIJATI Grigora Viteza**.

Odgovorite na sljedeća pitanja (NE moraš pisati pitanja niti odgovore, samo usmeno odgovori):

a) Koje pitanje pjesnik postavlja na početku pjesme? Kome se obraća?

b) Što to znači "sijati" smijeh? "Siješ" li ti ponekad smijeh?

c) Gdje pjesnik predlaže da se „sije” smijeh?

d) Gdje će smijeh "klijati"?

e) Zašto pjesnik upotrebljava glagol "cvjetati" kada govori o osmijehu na licu?

Prepiši sada u bilježnicu plan ploče.

**PLAN PLOČE**

GDJE ĆEMO SMIJEH SIJATI, Grigor, Vitez

- književni rod - lirika

- književna vrsta - lirska pjesma

- motivi - smijeh, dvorištu, igralištu, šumom, granja, srcu, srcima, licima...

- tema - odredi temu u jednoj rečenici

- preneseno značenje izraza "sijati smijeh" - darovati komu osmijeh, radost / pozitivno gledati svijet oko sebe / biti dobro raspoložen

- vrsta strofe - deseterostih, monostih, četverostih

MONOSTIH je strofa koja se sastoji od jednog stiha.

 - vrsta stiha - sedmerac, četverac, šesterac itd.

- stih - slobodan i vezan. Rimuju se zadnja dva stiha prve i posljednje strofe.

ZADATAK:

a)

Pogledaj sličicu na 106.str. Na sličici su dječak i djevojčica, oboje su radosni. Opiši u nekoliko rečenica sličicu. Zatim podcrtaj sve pridjeve koje si upotrijebio/la te ih stupnjuj (pozitiv, komparativ i superlativ).

b)

Napiši jednu haiku pjesmu. Tema pjesme neka bude smijeh. :-)

ZADAĆU MI NEMOJ SLATI. Poslat će samo oni kojima javim! :-)

Sretno!